Alþjóðlega hótelkeðjan Hyatt Hotels Corporation og Reitir fasteignafélag hafa gert með sér samning um rekstur Hyatt Centric hótels að Laugavegi 176 , í gamla sjónvarpshúsinu . Þetta kemur fram í tilkynningu frá Reitum en gert er ráð fyrir því að hótelið opni árið 2022 . Í tilkynningunni kemur fram að húsið verði endurbyggt og stækkað þannig að það rúmi 169 herbergi , fundarsali , veitingastað , heilsurækt og skemmtileg almenningsrými í anda Hyatt hótelkeðjunnar . Reitir stefna að því að halda eigninni í eignasafni félagsins til lengri tíma en selja rekstur hótelsins til traustra rekstraraðila . Í tilkynningunni kemur fram að Hyatt centric vörumerkið flokkast sem lífsstílshótel þar sem áhersla er lögð á að skapa skemmtilega stemningu . Um er að ræða fyrsta hótelið á Norðurlöndunum sem opnar undir vörumerki Hyatt keðjunnar og sjöunda Hyatt Centric hótelið í Evrópu , en það vörumerki hefur notið mikilla vinsælda frá því það var fyrst kynnt . Hyatt Centric leggur áherslu á hátt þjónustustig , vandað efnisval , fallega hönnun og nútímaleg herbergi í háum gæðaflokki . „ Síðastliðið ár höfum við lagt mikla vinnu í að kynna okkur Norræna markaðinn og að kynnast þróunaraðilanum og fasteignaeigandanum á Íslandi . Innkoma okkar á markaðinn með Hyatt Centric Reykjavík er því mikilvægur áfangi fyrir okkur . Opnunin ber ekki eingöngu vitni um hinn mikla vöxt Hyatt þegar kemur að gæðahótelum í Evrópu heldur styður hún einnig áform okkar um að hasla okkur völl á mörkuðum þar sem svæðisbundnir aðilar ráða ríkju , “ er haft eftir Peter Norman , framkvæmdastjóra þróunar hjá Hyatt . „ Það er mjög ánægjulegt að geta tilkynnt um opnun fyrsta Hyatt hótelsins á Íslandi .